Pärast aktust liiguti rõõmsalt augu juurde, et tähtsate külaliste juuresolekul uuele hoonele nurgakivi panna. Sagimist oli palju ning hoolimata vihmast oli kogu ettevõtmine  üsna hoogne ja kahtlemata väga lõbus. Nalja tegid nii mitmemõttelised väljaütlemised Eesti piiri kohta kui ka jukerdav helitehnika, mis kohati all augus öeldu üleval ääre peal seisjatele hoopiski huvitavas võtmes kohale toimetas. Eriti lustakas oli kuulda, et kapslisse lisatakse ehitaja, sest ülejäänud info mingist logoga vidinast ei kostunud üles. Nii sai koheselt alguse legend Narva Kolledži hoonesse müüritud süütust ehitajast.